འཛམ་གླིང་ལས་ཀྱི་ས་པ་ཞེས་གསུངས་པ་ནང་བཞིན།འདི་རུ་སྐྱེས་པའི་སེམས་ཅན་ཕལ་ཆེར་ཞིག་སྔོན་མའི་ལས་ཀྱིས་སྐྱེ་བ་ཡིན་པས།ཚེ་འདིར་འཕྲད་པའི་བདེ་སྡུག་ཐམས་ཅད་ད་རེས་ཀྱི་ལུས་ངག་གི་བྱ་སྤྱོད་ལ་འབྲེལ་བ་ཡོད་པར་མ་ཟད།སྔོན་གྱི་ལས་ལའང་རག་ལས་ཡོད།ཡིན་ན་ཡང་།དུས་ཚོད་རིང་ཐུང་གི་ཁྱད་པར་ཙམ་མ་གཏོགས་ལས་ཀྱི་འབྲས་བུ་ལ་ནམ་ཡང་ཡལ་བ་མེད།སྔོན་མཉན་ཡོད་ཀྱི་གྲོང་ཁྱེར་ནས་འཕགས་སྐྱེས་པོ་རྣམས་ཀྱིས་ཤཱཀྱའི་རིགས་རྒྱུད་ལ་དཔུང་འཇུག་བྱས་ཤིང་མི་མང་པོ་བསད།རྫུ་འཕྲུལ་མཆོག་དང་ལྡན་པ་མོོའུ་འགལ་གྱི་བུས་ཤཱཀྱ་པ་རྣམས་སྐྱོབ་པའི་དོན་དུ།སྒམ་ཞིག་གི་ནང་དུ་གནམ་ལ་དཔྱངས།དཔུང་འཇུག་མཚམས་བཞག་རྗེས་སྒམ་གྱི་ཁ་ཕྱེས་པ་ན་གཅིག་ཀྱང་གསོན་པོར་ལུས་མེད།དཔེ་དེ་བཞིན་དུ་རྣམ་སྨིན་ཐོག་ཏུ་བབ་ཚེ་ཐབས་གང་གིས་ཀྱང་བཟློག་པར་མི་ནུས།མ་ཟད་སངས་རྒྱས་དང་དགྲ་བཅོམ་པ་ཡིན་ཡང་།རྣམ་སྨིན་མྱོང་བའི་ཚུལ་གསུངས་ཏེ།འཕགས་སྐྱེས་པོའི་དམག་དཔུང་གིས་ཤཱཀྱའི་རིགས་ཁ་བཏགས་པའི་སྐབས་དེར་སངས་རྒྱས་དབུ་བསྙུངས་པ་ན།སྐབས་དེར་སློབ་མ་རྣམས་ཀྱིས་རྒྱུ་མཚན་དྲིས་ཚེ།བཅོམ་ལྡན་འདས་ཀྱིས་འདི་སྐད་དུ་ལན་བཏབ།